3 тона вода за погасяване на пожар в Медовина - Търговище ТВ
Голям пожар е лумнал в сухи треви в землището на поповското село Медовина. Три часа огнеборците са се борили с огнената стихия, като за целта са били използвани 3 000 л вода, съобщават от областната полиция.
Инциденът е станал вчера, служители на РСПБЗН-Попово са реагирали на получен в 15,16 ч сигнал за възникнал пожар в сухи треви в землището на селото – под гробищния парк.
Пожарът е бил с широк периметър. Погасен е без преки материални загуби от дежурен екип на службата с един противопожарен автомобил. Причината за възникване на пожала е небрежност при боравене с открит огън, уточняват от пресслужбата на МВР.
Благодарение на бързите професионални действия на огнеборците е предотвратено разрастване на пожара към намиращи се в близост къщи и стопански постройки в единия край на село Медовина.
Още в тази категория: « В Попово започват да санират и шест публични сгради Симеон Сакскобурготски гост на откриването на възстановения паметник на Цар Борис III в Попово »